The Entail; or, The Lairds of Grippy
'Ye ken, Beenie, my dear,' said she, 'that I'm an aged person, and for a' the few and evil days I hae before me in this howling wilderness, it's vera natural that I should like to make a conciliation wi' my grandchilder, who, I hope, will a' live in comfort wi' one another--every one getting his own right, for it's a sore thing to go to law, although I hae some reason to know that there are folks in our family that ken mair o' the nine points than they let wit--so I'm cordial glad to see you, Beenie, and I take it so kind, that if ye'll gie me a hurl in the carriage, and send me hame at night, I'll no object to gang wi' you and speer for your gudeman, for whom I hae a' manner o' respek, even though he was a thought unreasonable anent my charge o' moderation for the bed and board.'